[{"text_idx": "#000005", "text": "Eesti kosmoloogid aitavad uurida salapa\u0308rast tumeainet"}, {"text_idx": "#000006", "text": "Hispaaniasse Javalambre ma\u0308e otsa rajatud observatooriumi peateleskoop. Vaatlusprojekti J-PAS ka\u0308igus loodetakse selle abil tumeaine ja tumeenergia kohta nii mo\u0303ndagi uut teada saada. Autor/allikas: CEFCA"}, {"text_idx": "#000007", "text": "Rahvusvahelise projekti ka\u0308igus on kavas kaardistada universumis sadade miljonite galaktikate asukohad ja muud omadused, peamiselt ainejaotuse ja tumeenergia ajalise arengu uurimiseks."}, {"text_idx": "#000008", "text": "Tartu observatooriumi vanemteadur Antti Tamm viitab ma\u0308rtsi-aprilli Horisondis, et eelmise aasta detsembris sai allkirjad u\u0308ks Eesti teadusmaastiku jaoks olulise ta\u0308htsusega koosto\u0308o\u0308lepe. Nimelt hakkavad Tartu observatooriumi kosmoloogid osalema uudset tu\u0308u\u0308pi astronoomilises vaatlusprojektis J-PAS."}, {"text_idx": "#000009", "text": "Selle lu\u0308hendi taga peituva inglisekeelse nime eestikeelne vaste ko\u0303laks umbes nii: Javalambre kiirenevalt paisuva universumi astrofu\u0308u\u0308sikaline vaatlusprogramm. Projekti ka\u0308igus on kavas kaardistada sadade miljonite galaktikate asukohad ja muud omadused, peamiselt ainejaotuse ja tumeenergia ajalise arengu uurimiseks."}, {"text_idx": "#000010", "text": "Selleks otstarbeks on Hispaanias asuvale 2020 meetri ko\u0303rgusele Javalambre ma\u0308ele pu\u0308stitatud observatoorium, mille suure vaateva\u0308ljaga peateleskoop kasutab galaktikate spektrite saamiseks omapa\u0308rast vaatlustehnoloogiat \u2013 iga taevaala vaadeldakse la\u0308bi viieku\u0308mne kahe kitsasribafiltri, saades seela\u0308bi iga kaamera piksli (ja seega ka iga vaateva\u0308lja ja\u0308a\u0308va objekti) kohta madala lahutusega spekter."}, {"text_idx": "#000011", "text": "Edasine on juba standardne: automaatsed algoritmid ko\u0303rvutavad spektrit erinevate vo\u0303imalike spektritu\u0308u\u0308pidega ning leiavad (galaktikate puhul) objekti eemaldumise kiirusest tuleneva punanihke, mis annab teadlastele hinnangu objekti kauguse kohta. Galaktikate kauguseid ja taevakoordinaate teades ongi vo\u0303imalik ka\u0308tte saada ainejaotuse kolmemo\u0303o\u0303tmeline kaart."}, {"text_idx": "#000012", "text": "Kaardilt paistvad struktuurid on su\u0308ndinud tumeaine gravitatsioonilise to\u0303mbe- ja tumeenergia to\u0303ukejo\u0303u vahelises va\u0308gikaikaveos ning nende struktuuride analu\u0308u\u0308s annab seega ka infot tumeaine ja tumeenergia kohta."}, {"text_idx": "#000013", "text": "Eestlaste panus vaatlusprojektis J-PAS ei saa olema vaid andmete ja\u0308relanalu\u0308u\u0308s. Meie teadlased on projektis o\u0303la alla pannud ka programmeerimise, andmevoo korraldamise ja finantsilise poole pealt."}, {"text_idx": "#000014", "text": "Salapa\u0308rase tumeaine olemuse uurimisest ja sellestki, kas see vo\u0303ib po\u0303hjustada inimestel va\u0308hki, saab pikemalt lugeda varakevadisest Horisondist."}, {"text_idx": "#000015", "text": "Astronoomia professor ko\u0303neles mu\u0308stilisest universumist"}, {"text_idx": "#000016", "text": "Linnutee kaaslasgalaktikates on tumeainet arvatust va\u0308hem"}, {"text_idx": "#000017", "text": "U\u0308lihajusas galaktikas na\u0308ib tumeaine puuduvat"}, {"text_idx": "#000021", "text": "Pa\u0308ikesesu\u0308steemi u\u0308heksas planeet vo\u0303ib olla u\u0308sna Maa mo\u0303o\u0303tu"}, {"text_idx": "#000022", "text": "Augusti lo\u0303pus saab na\u0308ha haruldast superkuud"}, {"text_idx": "#000023", "text": "Solar Orbiter leidis pa\u0308ikesetuule vo\u0303imaliku allika"}, {"text_idx": "#000024", "text": "Galaktikate mustad augud on arvatust rahulikumad"}, {"text_idx": "#000027", "text": "Venemaa proovib pa\u0308rast 50 aastat taas Kuul maanduda"}, {"text_idx": "#000031", "text": "Video: seminar Eesti teaduseetika hetkeseisust ja tulevikust"}, {"text_idx": "#000032", "text": "Avastatud aine aitab astronautide luid hoida"}, {"text_idx": "#000038", "text": "Ta\u0308na o\u0308o\u0308sel me ei sure, majamo\u0303o\u0303tu asteroid lendas Maast mo\u0308o\u0308da"}, {"text_idx": "#000039", "text": "Ajalooline tabamus: astronoomid na\u0308gid esimest korda u\u0308hinemas neutronta\u0308hti"}, {"text_idx": "#000040", "text": "100 aastat kosmoloogilist konstanti \u2013 universumi suurim mo\u0303istatus (1/2)"}, {"text_idx": "#000041", "text": "Interaktiivne ajajoon: 30 aastat, mil maailm ei lo\u0303ppenudki"}, {"text_idx": "#000042", "text": "Jaheda ta\u0308he u\u0308mbrus kubiseb Maa-sarnastest planeetidest"}, {"text_idx": "#000043", "text": "Teadlased na\u0308gid esimest korda gravitatsioonilaineid"}, {"text_idx": "#000045", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]